###### PÉNZÜGYI BIZOTTSÁG

# H A T Á R O Z A T

**Tárgykód: Száma: t á r g y a**

**A20 1/2022. (I. 13.)**  A TOP\_Plusz-1.2.1-21 azonosítószámú, „Élhető települések” megnevezésű felhívásra, „Csapadékvíz elvezetés Berettyóújfaluban” címmel pályázat benyújtásának javaslata

**A20 2/2022. (I. 13.)** A TOP Plusz 2.1.1-21 azonosítószámú, „Önkormányzati épületek energetikai korszerűsítése” megnevezésű felhívásra, „Energetikai fejlesztések Berettyóújfaluban” címmel pályázat benyújtásának javaslata

###### ÜGYRENDI, KÖZRENDVÉDELMI ÉS TELEPÜLÉSFEJLESZTÉSI BIZOTTSÁG

# H A T Á R O Z A T

**Tárgykód: Száma: t á r g y a**

**A20 1/2022. (I. 13.)** A TOP\_Plusz-1.2.1-21 azonosítószámú, „Élhető települések” megnevezésű felhívásra, „Csapadékvíz elvezetés Berettyóújfaluban” címmel pályázat benyújtásának javaslata

**A20 2/2022. (I. 13.)** A TOP\_Plusz-1.2.1-21 azonosítószámú, „Élhető települések” megnevezésű felhívásra, „Kertvárosi Zöld Infrastruktúra fejlesztése Berettyóújfaluban” címmel pályázat benyújtásának javaslata

**A20 3/2022. (I. 13.)** A TOP Plusz 2.1.1-21 azonosítószámú, „Önkormányzati épületek energetikai korszerűsítése” megnevezésű felhívásra, „Energetikai fejlesztések Berettyóújfaluban” címmel pályázat benyújtásának javaslata

**JEGYZŐKÖNYV**

Készült: a Berettyóújfalui Polgármesteri Hivatal hivatalos helyiségében a 2022. január 13-án megtartott Pénzügyi Bizottság és az Ügyrendi, Közrendvédelmi és Településfejlesztési Bizottság együttes ülésén.

**Jelen vannak:**

**Pénzügyi Bizottság részéről:**

Dr. Zákány Zsolt bizottsági elnök

Csarkó Imre bizottsági tag

Gógán Péterné bizottsági tag

**Ügyrendi, Közrendvédelmi és Településfejlesztési Bizottság részéről**

Nagy Istvánné bizottsági elnök

Vitányi Ferenc József bizottsági tag

Papp Máté bizottsági tag

Bottó Gabriella Judit bizottsági tag

**Berettyóújfalui Polgármesteri Hivatal részéről:**

Muraközi István polgármester

Dr. Körtvélyesi Viktor jegyző

Dézsi Ferencné pénzügyi irodavezető

Sólya László városfejlesztési irodavezető

Demény Zsolt városfejlesztési iroda képviseletében

Mile Sándor jegyzőkönyvvezető

A Pénzügyi Bizottság és az Ügyrendi, Közrendvédelmi és Településfejlesztési Bizottság együttes ülésének levezető elnöke Nagy Istvánné volt. A levezető elnök köszöntötte a jelenlévőket, majd elmondta, hogy a Pénzügyi Bizottság 3 fővel, az Ügyrendi, Közrendvédelmi és Településfejlesztési Bizottság pedig 4 fővel határozatképes. A levezető elnök elmondta, hogy a bizottsági ülés meghívójában 3 közös napirendi pont szerepel. A levezető elnök a napirend tervezetét szavazásra bocsátotta, melyet a Bizottságok tagjai egyhangúan támogattak.

Az ülés kezdete: 1530

1./ Előterjesztés a TOP\_Plusz-1.2.1-21 azonosítószámú, „Élhető települések” megnevezésű felhívásra, „Csapadékvíz elvezetés Berettyóújfaluban” címmel pályázat benyújtására (1.)

**Előterjesztő:** Muraközi István polgármester

2./ Előterjesztés a TOP\_Plusz-1.2.1-21 azonosítószámú, „Élhető települések” megnevezésű felhívásra, „Kertvárosi Zöld Infrastruktúra fejlesztése Berettyóújfaluban” címmel pályázat benyújtására (2.)

**Előterjesztő:** Muraközi István polgármester

3./ Előterjesztés a TOP Plusz 2.1.1-21 azonosítószámú, „Önkormányzati épületek energetikai korszerűsítése” megnevezésű felhívásra, „Energetikai fejlesztések Berettyóújfaluban” címmel pályázat benyújtására (3.)

**Előterjesztő:** Muraközi István polgármester

**1. Napirend:** Előterjesztés a TOP\_Plusz-1.2.1-21 azonosítószámú, „Élhető települések” megnevezésű felhívásra, „Csapadékvíz elvezetés Berettyóújfaluban” címmel pályázat benyújtására

**Muraközi István polgármester** szóbeli kiegészítésében elmondta, hogy a mai rendkívüli bizottsági, illetve az azt követő képviselő-testületi ülésre azért kerül sor, mert a TOP-Plusz pályázatok első körének beadására január 14-ig van lehetőség. A városfejlesztési iroda prezentációt készített a pályázatokról, ezeket meg fogják nézni, majd pedig a pályázatokról egyenként kell döntést hozni. Ezt követően megkérte a városfejlesztési iroda jelen lévő tagjait, hogy mutassák be a pályázatokat.

**Demény Zsolt** szóban hozzátette, hogy néhány mondatban bemutatná ezeket a pályázatokat, melyek tavaly november végén kerültek kiírásra. Az Élhető települések pályázat egy összefoglaló név, több témában lehet pályázatokat benyújtani. Ennek keretében az önkormányzat három pályázatot kíván beadni. Az első ilyen pályázat a „Csapadékvíz elvezetés Berettyóújfaluban”. Ennek a fejlesztésnek az alapja, hogy TOP-Plusz-os forrásból lehetőség lesz belterületi utak fejlesztésére. A belvízelvezetés szisztémája úgy fog kinézni, hogy nem egy városrész kerül fejlesztésre, hanem azoknak az utaknak a csapadékvíz-hálózata, melyeket a belterületi utak fejlesztése pályázatban kíván szerepeltetni az önkormányzat. A legkorábbi egyeztetés az utak vonatkozásában indult el, megkeresték az önkormányzati képviselőket, hogy mondják meg, hogy a körzetükben melyik utat szeretnék beadni a pályázatba. Az egyeztetéseket követően az alábbi nyolc terület maradt meg: a Batthyány utca, a Kinizsi utca, a Bessenyei utca, a Török Bálint és az Egressy Béni utca, a Nagyváradi utca, a Malom utca, a Csikász utca és a Sport utca. Ennek a pályázatnak április vége felé lesz a beadása, addig még dolgoznak rajta. A felsorolt utcák csapadékvíz elvezetését fogják megoldani, ami azt jelenti, hogy a meglévő hálózat rekonstrukciójára kerül majd sor. A Malom utca ebben a pályázatban nem is szerepel, mert ennek az utcának a csapadékvíz elvezetése nagyon jó állapotú, hiszen 2015-ben került felújításra. Vannak olyan utcák, melyek viszonylag jó állapotban vannak, de bizonyos szakaszát meg kell csinálni, ilyen például a Batthyány utca, ahol nagyjából 100 méteren kell ezt megoldani. A pályázat általában a nyílt csapadékvíz elvezető csatorna kialakítását támogatja, de ahol szűk a keresztmetszet, ott lehetőség van zárt szakasz kiépítésére. Durván 1,6 km zárt szakaszt, illetve 1,2 km burkolt csatornát és 38 átereszt fognak építeni. A pályázatok beadására a holnapi napon fog sor kerülni.

**Dr. Zákány Zsolt képviselő** kérdést tett fel arra vonatkozóan, hogy jól érti-e, hogy 2,8 km csapadékvíz elvezető csatorna, árok, satöbbi fog 350 millió forintba kerülni? 1 km csatorna 125 millió forintba kerül?

**Demény Zsolt** válaszában elmondta, hogy nem csak a hossz számít, az átereszeket is át kell építeni, illetve ezt követően fogják majd az felmérni, hogy pontosan milyen beavatkozások szükségesek.

**Dr. Zákány Zsolt képviselő** hozzátette, hogy az 1 km-re vonatkoztatott ár tartalmazza a földmunkát, a technikai kivitelezési dolgokat, átereszt stb.

**Demény Zsolt** elmondta, hogy ha a kiviteli tervek elkészülnek, akkor fog ez tisztázódni. Nyílt közbeszerzési eljárás lesz, akkor fogják majd azt látni, hogy ezek az árak élnek-e. Sőt, nem is valószínű, hogy ezt a pályázatot az idei évben meg tudják valósítani. Lehetséges, hogy a beruházás megvalósítására 2023-ban vagy adott esetben 2024-ben kerül sor, most viszont az inflációt és az akkori árakat nem tudják meghatározni. Ezeket a pályázat beadásánál amennyire csak lehet, figyelemmel kell kísérni.

**Dr. Zákány Zsolt képviselő** hozzátette, hogy nem kritikát fogalmazott meg az árral kapcsolatban, hanem pont azok jutottak eszébe, amit Demény Zsolt elmondott. Ebbe az árba bele kell kalkulálni mindent, ami a kivitelezés során pluszban felmerülhet.

**Muraközi István polgármester** szóbeli kiegészítésében elmondta, hogy a TOP-Plusz pályázat lehetőséget fog adni belterületi utak felújítására. Amikor ezt a pályázatot előkészítették, már akkor tudták, hogy soha nem látott összegű forrás fog rendelkezésre állni belterületi utak felújítására. Majd mikor ezt a pályázatot beadják, akkor már ezzel a 350 millió forinttal beljebb vannak, mert azokat a munkákat, melyeket a csapadékvíz elvezetés pályázatban megcsinálnak, azokat nem az útfelújításos pályázatból kell majd megcsinálni.

**Vitányi Ferenc képviselő** szóban hozzátette, hogy a csapadékvíz elvezetés is fontos, itt most a Nagyváradi utcára koncentrál, ami nemrégiben, néhány éve lett felújítva, de ott a városlakók sokkal jobban örülnének, ha nem lennének fél méteres kátyúk az utcán.

**Muraközi István polgármester** elmondta, hogy az utas pályázatnak a része a csapadékvíz elvezetés. Néhány hét múlva fogja az önkormányzat a belterületi utas pályázatot beadni, de ez ugyanúgy a képviselő-testület elé fog kerülni, ebben a pályázatban a Nagyváradi utca nem aszfaltos része benne van, magyarán az utca aszfaltozásra kerül a pályázat keretében, de ezt megelőzően a csapadékvíz elvezetést kell megvalósítani.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**1/2022. (I. 13.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete támogatja az „Élhető települések” elnevezésű pályázati felhívásra, „Csapadékvíz elvezetés Berettyóújfaluban” címmel támogatási kérelem benyújtását csapadékvíz elvezetése megvalósítása céljából a következő finanszírozási feltételekkel:

|  |  |
| --- | --- |
| Teljes költség | 350 000 000 Ft |
| Támogatási összeg | 350 000 000 Ft |
| Önkormányzati önerő | 0 Ft |

**Határidő:** 2022. január 13.

**Felelős:** Dr. Zákány Zsolt bizottsági elnök

Az Ügyrendi, Közrendvédelmi és Településfejlesztési Bizottság 4 igen, 0 nem, 0 tartózkodás mellett az alábbi határozatot hozta:

**1/2022. (I. 13.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete támogatja az „Élhető települések” elnevezésű pályázati felhívásra, „Csapadékvíz elvezetés Berettyóújfaluban” címmel támogatási kérelem benyújtását csapadékvíz elvezetése megvalósítása céljából a következő finanszírozási feltételekkel:

|  |  |
| --- | --- |
| Teljes költség | 350 000 000 Ft |
| Támogatási összeg | 350 000 000 Ft |
| Önkormányzati önerő | 0 Ft |

**Határidő:** 2022. január 13.

**Felelős:** Nagy Istvánné bizottsági elnök

**2. Napirend:** Előterjesztés a TOP\_Plusz-1.2.1-21 azonosítószámú, „Élhető települések” megnevezésű felhívásra, „Kertvárosi Zöld Infrastruktúra fejlesztése Berettyóújfaluban” címmel pályázat benyújtására

**Demény Zsolt** szóbeli kiegészítésében elmondta, hogy a kertvárosi zöld infrastruktúra fejlesztésén belül két témakörben egyszerre kerül beadásra a pályázat. Az előző képviselő-testületi ülésen a városfejlesztési irodavezető részletesen bemutatta, hogy a pályázat keretében milyen zöld felületeket szeretnének felújítani. A képviselő-testületi ülésen elhangzott kérések figyelembe lettek véve, azokat jelen kiegészítésében még egyszer nem kívánja bemutatni. A pályázat másik ága a parkolók fejlesztése. Ennek keretében három fejlesztési helyszín lett megvizsgálva. Az egyik a Művelődési Ház melletti területen parkolók megépítése. Itt 50 db normál parkolót, illetve 2 db mozgáskorlátozott parkoló kialakítását tervezik. Ennek a fejlesztésnek a megvalósítása során a közvilágítás, illetve az árnyékolás is meg lesz oldva, hiszen 4-5 parkolónként kötelező fák telepítése. Ezen a területen kamerákat is szeretnének felszerelni, illetve az egyik legfontosabb a csapadékvíz elvezetés, mivel ez egy nagyon lejtős terület. A csapadékvíz elvezetését a strand alatt futó csatornába történő elvezetésével tudnák megoldani. A másik parkolófejlesztés a Berettyóújfalu Város Polgármesteri Hivatal mögötti meglévő parkolójának a bővítését tenné lehetővé, a hátsó régi pénzszállító parkolóját alakítanák úgy át, hogy arról merőlegesen 6 db parkolót tudnának elhelyezni, illetve annak folytatásaként további 7 db parkolót tudnának kialakítani. Összesen 13 db parkolóval lehetne bővíteni a meglévő 49 db parkolót. Itt is vannak további parkoló bővítési lehetőségek, ami a Zsinagóga belső udvarának a felújításával oldható meg. Az udvarnak három tulajdonosa van, de mindenki a saját részét vállalja, hogy felújítja. Ezzel közel 10 db parkolóhely kialakítása valósulhat meg. A harmadik helyszínen egy közösségi tér felújítását kívánják megvalósítani, ami a Berettyó Áruház előtti teret érinti. Itt az Áruház és a META Divat közötti rész felújítása történne meg. A jelenlegi burkolatot a talajig teljesen visszabontanák és onnan kapna új burkolatot. Az új műszaki tartalom során sétányok, zöldfelületek épülnének ki. A főutat egy növénysávval választják el, amihez padok kerülnek kihelyezésre, hulladéktárolókkal és kerékpártárolókkal együtt. A térkövet többféle rakásmintával és több fajta térkővel próbálják hangulatosabbá tenni. Ennek a pályázatnak is 2022. január 14.-én van a beadási határideje, a támogatás intenzitása 100%, önerőt nem igényel.

**Dr. Zákány Zsolt képviselő** hozzátette, hogy az áruház előtti térrel kapcsolatban lenne egy véleménye és egy kérdése. Az áruház sarkától az Ilona butikig úgy tudja, hogy az magánterület. Elmondta továbbá, hogy ennek a kinézetével kapcsolatban nagyon szkeptikus. Nem is tudja, hogy minek nevezze ezt a városképet az áruházzal, a volt ruhaipari szövetkezettel, az Ilona-butikkal, az új társasházzal. Ez valami iszonyatos káosz, véleménye szerint erre kár pénzt költeni, nem lesz vele szebb és jobb.

**Muraközi István polgármester** elmondta, hogy ezt a területet az önkormányzat már megvásárolta, így az már az önkormányzat tulajdona. Ennek a területnek a betondzsungel jellegét véleménye szerint valamilyen szinten oldani kell. Ehhez az önkormányzat azzal tud hozzájárulni, hogy ezen a területen zöldfelületeket alakít ki, térkövezés lesz, valamivel komfortosabbá válna így ez a rész.

**Dr. Zákány Zsolt képviselő** kiegészítésében elmondta, hogy ez valóban nagyon szemet szúró, városközponti rész, de elsősorban úgy látja, hogy az áruház épülete, illetve az épületegyüttes az, ami kaotikus. Ha az önkormányzat rendezi azokat a területeket, akkor hosszabb távon a vendéglátóknak ilyen kiülő helyeket lehetne engedélyezni, bérleti díj ellenében, ami szintén nagyon sokat javítani a városképen. Úgy tudja, hogy erre adott esetben lenne is igény.

**Muraközi István polgármester** elmondta, hogy ezt nagyjából egy éve, amikor az önkormányzat ezt a területet megvásárolta, már akkor fel lett ilyen célra ajánlva a vendéglátóhely tulajdonosának, viszont azóta nem történt semmi. Sokkal többet ettől az önkormányzat nem tud tenni.

**Vitányi Ferenc képviselő** szóban hozzátette, hogy az épületek vonatkozásában valóban találkozik a régi és az új, de például egy elszármazott, ha a városba látogat, láthatja a város fejlődésének történetét. Egy dolgot észrevételezne még, ez az ún. Konrád féle vasbolt. Méltóbb lett volna a Konrád család alkotásaiból, irományaiból egy állandó, nem is igazán klubhelyiséget kialakítani, hanem inkább egy olvasó kört, ahol a szimpatizánsok, érdeklődők megjelenhettek volna. Hogy mit hoz a jövő, azt nem tudja senki, de ezeket a pályázatokat nem szabad kihagyni, mert ezek a város fejlődését szolgálják.

Csarkó Imre képviselő a napirendi pont tárgyalása közben elhagyta az ülést, így a Pénzügyi Bizottság jelen lévő tagjainak létszáma 2 főre változott. A határozati javaslatról a Pénzügyi Bizottság nem szavazott.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

Az Ügyrendi, Közrendvédelmi és Településfejlesztési Bizottság 4 igen, 0 nem, 0 tartózkodás mellett az alábbi határozatot hozta:

**2/2022. (I. 13.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete támogatja az „Élhető települések” elnevezésű pályázati felhívásra, „Kertvárosi Zöld Infrastruktúra fejlesztése Berettyóújfaluban” címmel támogatási kérelem benyújtását a következő finanszírozási feltételekkel:

|  |  |
| --- | --- |
| Teljes költség | 550 000 000 Ft |
| Támogatási összeg | 550 000 000 Ft |
| Önkormányzati önerő | 0 Ft |

**Határidő:** 2022. január 13.

**Felelős:** Nagy Istvánné bizottsági elnök

**3. Napirend:** Előterjesztés a TOP Plusz 2.1.1-21 azonosítószámú, „Önkormányzati épületek energetikai korszerűsítése” megnevezésű felhívásra, „Energetikai fejlesztések Berettyóújfaluban” címmel pályázat benyújtására

**Sólya László városfejlesztési irodavezető** szóbeli kiegészítésében elmondta, hogy a pályázat megvalósításához két épületet vizsgáltak meg. Az egyik a Rákóczi Tagóvoda épülete, a másik pedig a Berettyószentmárton, Puskin u. 48. sz. alatti épület, ahol a Posta épülete is van. Mindkét épület esetében a külső hőszigeteléseket és nyílászáró cseréjét, illetve a fűtési rendszer korszerűsítését kívánja az önkormányzat megvalósítani a pályázat keretében. A Berettyó-szentmártoni épületnél egy komplett kazán csere történne, az óvoda épülete viszont távhővel van ellátva, ezért a radiátoroknak a termoszelepeit cserélik, illetve egyéb ilyen jellegű beavatkozások történnek. Az ilyen jellegű pályázatoknál az akadálymentesítés szempontjait érvényesíteni kell. A Puskin u. 48. szám alatti ingatlan 2004-ben akadálymentesítve lett, akkor elkészült a rámpa, belül pedig akadálymentes wc került kialakításra. Ennél az épületnél ezért kevesebb ilyen jellegű költséggel kell számolni, viszont az óvoda épületét komplex akadálymentesítéssel kell ellátni. A pályázati konstrukcióból kifolyólag vannak olyan tételek, amiket mindenképpen meg kell valósítani. A Berettyószentmártoni épület esetében a tetőhéjazat és a csatornarendszer is cserére szorul. Ha a nyílászárók kívül szigetelésre kerülnek, akkor le kell szedni a villámhárító-rendszert, majd vissza kell tenni, csatornát leszedni majd visszarakni, tehát van egy csomó olyan tétel, amit kénytelenek megcsinálni, viszont ezeket a pályázat nem finanszírozza. Az előterjesztésben emiatt meg is jelenik egy nagyobb összegű önerő, ami közel 60 millió forint.

**Dr. Zákány Zsolt képviselő** hozzátette, hogy a Rákóczi Tagóvoda teteje is beázik. A felső szinten van egy tornaszoba, ami beázik.

**Sólya László városfejlesztési irodavezető** elmondta, hogy a beruházás kapcsán ezeket a hibákat természetesen ki fogják javítani. Annak a beázásnak az oka, hogy a belső udvari részen van egy elég rossz konstrukciójú lépcsőház, aminek a komplett átalakítását tervezik a beruházásból.

**Gógán Péterné** kiegészítésében elmondta, hogy ennek a pályázatnak nagyon örül, támogatja a beruházás megvalósítását.

Az előterjesztés tárgyalása közben Csarkó Imre képviselő visszaérkezett, így a Pénzügyi Bizottság jelen lévő tagjainak létszáma 3 főre változott.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**2/2022. (I. 13.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete támogatja az „Önkormányzati épületek energetikai korszerűsítése” elnevezésű pályázati felhívásra, „Energetikai fejlesztések Berettyóújfaluban” címmel támogatási kérelem benyújtását következő finanszírozási feltételekkel:

|  |  |
| --- | --- |
| Teljes költség | 259 997 482 Ft |
| Támogatási összeg | 200 000 000 Ft |
| Önkormányzati önerő | 59 997 482 Ft |

A pályázat nyertessége esetén a bruttó 59 997 482 forint önrészt Berettyóújfalu Város Önkormányzata a 2023. évi költségvetés terhére biztosítja.

**Határidő:** 2022. január 13.

**Felelős:** Dr. Zákány Zsolt bizottsági elnök

Az Ügyrendi, Közrendvédelmi és Településfejlesztési Bizottság 4 igen, 0 nem, 0 tartózkodás mellett az alábbi határozatot hozta:

**3/2022. (I. 13.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete támogatja az „Önkormányzati épületek energetikai korszerűsítése” elnevezésű pályázati felhívásra, „Energetikai fejlesztések Berettyóújfaluban” címmel támogatási kérelem benyújtását következő finanszírozási feltételekkel:

|  |  |
| --- | --- |
| Teljes költség | 259 997 482 Ft |
| Támogatási összeg | 200 000 000 Ft |
| Önkormányzati önerő | 59 997 482 Ft |

A pályázat nyertessége esetén a bruttó 59 997 482 forint önrészt Berettyóújfalu Város Önkormányzata a 2023. évi költségvetés terhére biztosítja.

**Határidő:** 2022. január 13.

**Felelős:** Nagy Istvánné bizottsági elnök

A levezető elnök megköszönte a jelenlévők munkáját és az ülést 1602 perckor bezárta.

k.m.f.

Nagy Istvánné Dr. Zákány Zsolt

Ügyrendi, Közrendvédelmi és Pénzügyi Bizottság Elnöke

Településfejlesztési Bizottság Elnöke

Vitányi Ferenc Csarkó Imre

Ügyrendi, Közrendvédelmi és Pénzügyi Bizottság Tagja

Településfejlesztési Bizottság Tagja

Mile Sándor

jegyzőkönyvvezető